ระทึก คนร้ายจับตัวประกัน หน้าสถานีวิทยุโทรทัศน์ดัตช์
เครดิตภาพ twitter © anp.,เกิดเหตุระทึก ชายคนร้ายใช้มีดขนาดใหญ่จี้จับตัวประกันหญิง ที่บริเวณด้านหน้าสถานีวิทยุโทรทัศน์ ในเนเธอร์แลนด์ และผลักให้เข้าไปภายในอาคาร เดชะบุญ ตำรวจรีบมาที่เกิดเหตุ เจรจาจนคนร้ายยอมปล่อยตัวประกัน,เมื่อ 17 สิงหาคม 2560 บุญธง ก่อมงคลกูล ผู้สื่อข่าวไทยรัฐประจำประเทศเบลเยียมรายงาน  เมื่อเวลาประมาณ 08.00 น. วันพฤหัสบดีที่ 17 สิงหาคม ตามเวลาท้องถิ่น เกิดเหตุคนร้ายจับตัวประกันที่สถานีวิทยุโทรทัศน์เนเดอร์ลานส์ปูบลิคออมรุป (Nederlandse Publieke Omroep -NPO) ตั้งอยู่ที่ Mediapark เมืองฮิลเวอร์ซูม โดยต่อมา เจ้าหน้าที่ตำรวจสามารถควบคุมตัวคนร้ายไว้ได้ ขณะที่เหยื่อที่ถูกจับกุมไม่ได้รับบาดเจ็บ ,ทั้งนี้ เมื่อภายหลังเวลา 8.00 น. เล็กน้อย ผู้ก่อเหตุได้ใช้มีดเป็นอาวุธบังคับจับตัวประกันหญิงบริเวณด้านหน้าอาคารของสถานีวิทยุโทรทัศน์เนเดอร์ลานส์ปูบลิคออมรุป ก่อนจะผลักให้เข้าไปภายในตัวอาคาร เจ้าหน้าที่ตำรวจได้รีบเดินทางมาเจรจากับผู้ก่อเหตุ  หลังจากนั้น เจ้าหน้าที่สามารถควบคุมตัวผู้ร้ายและควบคุมสถานการณ์ไว้ได้ ส่วนหญิงที่ตกเป็นเหยื่อถูกจับเป็นตัวประกันได้รับการส่งตัวโดยรถพยาบาลไปยังโรงพยาบาล ผู้เห็นเหตุการณ์ที่เป็นรีเซปชั่น กล่าวว่า ชายที่ก่อเหตุจับตัวประกันมีมีดขนาดใหญ่และน่าจะเป็นคนที่สติไม่สมประกอบ ที่ต้องการจะพูดกับเจ้าหน้าที่คนหนึ่งของสถานีวิทยุโทรทัศน์  
เกิดเหตุระทึก ชายคนร้ายใช้มีดขนาดใหญ่จี้จับตัวประกันหญิง ที่บริเวณด้านหน้าสถานีวิทยุโทรทัศน์ ในเนเธอร์แลนด์ และผลักให้เข้าไปภายในอาคาร เดชะบุญ ตำรวจรีบมาที่เกิดเหตุ เจรจาจนคนร้ายยอมปล่อยตัวประกัน
คนร้ายจี้จับตัวประกัน,จับตัวประกันหน้าสถานีวิทยุโทรทัศน์ดัตช์,จับตัวประกัน,ใช้มีดจี้จับตัวประกัน,เนเธอร์แลนด์